
Pla de gestió funcional de la instal·lació (fins a 60 punts)

CONTINGUT MÍNIM DE LA PROPOSTA
1) Explicació del projecte de gestió funcional, explicació del personal necessari per atendre els diferents serveis, amb les funcions i amb els seus quadrants d’horaris, designació del responsable del seguiment de la llicència.
2) Explicació de la proposta d’horaris i dies d’obertura.

Es valorarà:
1. Presentar una proposta per millorar la qualitat del servei (fins a 12 punts):
a. Millora de la qualitat del servei bàsic – 4 punts
S’atorgaran fins a 4 punts si es demostra una millora significativa en la qualitat del servei ofert. Aquesta millora pot incloure una millor atenció al client, ús de productes de major qualitat i proximitat, propostes per millorar l’eficiència en el servei i adequació de l’espai. També es valorarà la proposta d’higiene, el confort i qualsevol innovació que enriqueixi l’experiència dels usuaris.
b. Millora de la qualitat en el servei de dinar social – 8 punts
Fins a 8 punts per millores notables en el servei de dinar social, que podrà ser a sala o per endur. Es valorarà la varietat i qualitat dels menús, la inclusió d’opcions adaptades (vegetarianes, sense gluten, etc.), la presentació dels plats, la puntualitat i la gestió eficient del servei, així com la resposta a les necessitats dels usuaris habituals.

2. Presentar una proposta gastronòmica per cobrir les hores del vespre i oferir servei d’esmorzar. L’oferta gastronòmica podrà adaptar-se a la temporada de l’any en què ens trobem –primavera-estiu o tardor-hivern–, incorporant productes de temporada i ajustant-se a les necessitats i preferències dels usuaris segons l’època (fins a 32 punts).
a. Servei d’esmorzar – fins a 4 punts
Per valorar aquest servei es tindran en compte tant el nombre de dies que s’ofereixi el servei com la qualitat de la proposta, tenint en compte aspectes com la varietat d’oferta, l’ús de productes de proximitat, promocions, programes de fidelització, atenció personalitzada, entre altres. La puntuació màxima de 4 punts s’atorgarà a aquella proposta que combini el màxim nombre de dies de servei amb un nivell de qualitat més alt, mentre que la resta de propostes obtindran una puntuació proporcional en funció d’aquests criteris.
[image: Imatge que conté text, captura de pantalla, estàtic, disseny

Pot ser que el contingut generat per IA no sigui correcte.]



b. Servei de sopar – fins a 8 punts
Per a la valoració del servei de sopar, es tindran en compte tant els dies d’oferta del servei com la qualitat de la proposta gastronòmica, valorant elements com la presentació dels plats, la varietat, la qualitat del menjar, l’ambient i l’originalitat de l’oferta. La puntuació màxima de 8 punts s’atorgarà a la proposta que presenti el nombre més elevat de dies de servei i una qualitat superior, i la resta obtindran una puntuació proporcional segons aquests criteris.
c. Servei de primavera-estiu – fins a 8 punts
Per a aquest servei, es valorarà tant el nombre de dies que s’ofereixi durant la temporada com la qualitat global de l’experiència, considerant aspectes com l’ambient, la presència d’ofertes especials i altres elements diferenciadors. La puntuació màxima de 8 punts s’atorgarà a les propostes amb una oferta més completa en dies i qualitat, i la resta de propostes seran puntuades de manera proporcional.
d. Descompte gastronòmic a col·lectius vulnerables i jubilats – fins a 10 punts
Per a la valoració d’aquest apartat, es tindran en compte tant la continuïtat i cobertura del descompte adreçat a persones que formen part de col·lectius vulnerables i jubilades com la qualitat de la proposta, valorant elements com la franja horària d’aplicació, la comunicació del descompte, el percentatge d’estalvi i la seva accessibilitat. La puntuació màxima de 10 punts s’atorgarà a les propostes que ofereixin un descompte estable i amb un enfocament clarament inclusiu i de qualitat, i la resta obtindran una puntuació proporcional segons aquests criteris.
e. Qualitat gastronòmica en dies de partit – 2 punts
Es podran obtenir fins a 2 punts si, coincidint amb la retransmissió de partits o esdeveniments esportius, s’ofereix una proposta gastronòmica millorada respecte a l’oferta habitual, ampliant la seva carta, oferint menús especials, promocions, entre d’altres.

3. Explicació d’activitats proposades pels licitadors per dinamitzar (fins a 16 punts):
a. Dinamització de la gent gran – fins a 4 punts
Es podran obtenir fins a 4 punts per les activitats específicament dirigides a la gent gran. Es valorarà la programació de dinamitzacions socials, culturals o lúdiques orientades a aquest col·lectiu. Es tindrà en compte la participació, l'adequació dels continguts a les seves necessitats i interessos.



b. Dinamització del jovent – fins a 4 punts

Es podran obtenir fins a 4 punts per activitats específiques dirigides a joves. Es valorarà que les propostes siguin participatives, atractives i adaptades a les inquietuds i interessos d’aquest col·lectiu. També es tindrà en compte la capacitat d’afavorir la cohesió, la creativitat i el vincle amb el territori mitjançant tallers, xerrades, música o esports.
c. Dinamització dels infants – fins a 4 punts
Es podran obtenir fins a 4 punts per activitats adreçades a infants. Es valorarà que les propostes siguin lúdiques, pedagògiques i adaptades a les diferents edats, fomentant el joc, la creativitat i la convivència.
d. Activitats socio-culturals – fins a 4 punts
Es poden obtenir fins a 4 punts per activitats socioculturals organitzades des del Local Social, amb o sense la col·laboració de l’Ajuntament o altres entitats. Es valorarà la diversitat i qualitat de les activitats com vermuts musicals, vermuts poètics o concerts.

